Wes-Kaap Toer | mariusduplooy.com
“Suid-Afrika is uitgehonger om uit te kom! Hierdie Tweebeen-toer is nie ‘n gewone toer nie. Ons doen dit op ‘n ander manier en sluit “aardse” lekkertes daarby in.”
Tweebeen-toer: “Nie jou gewone toer nie”
Weskus-, Blomme-, Sandveld- en kuiertoer
Kleinkaroo, Route 62 en Tuinroete
Vier vetrekdatums vanjaar: Die toere begin in Kaapstad
13 Sept, 20 Sept, 27 Sept en 4 Oktober. Minimum 6 persone per toer.
Eerste been: Weskus-Sandveld-Blomme-en-kuier
Dag 1 - U word by u huis of hotel binne 20km vanaf Kaapstad afgehaal tussen 08h00 / 09h00. Die eerste besoek is die Weskus nasionale park. Hier geniet ons ‘n parkpiekniek. Van daar af ry ons die Postberg Flower Reserve binne. Dit is veral bekend vir sy ongekende lente-blommeprag, verskeie wilde diere, en ‘n pragtige see-uitsig vanaf Plantjiesbaai oor Langebaan - die perfekte plek om ‘n glasie wyn vanaf te geniet. Daarna besoek ons Jacobsbaai, en as hy nie weer op reis is vir ‘n volgende boek nie, gaan loer ons vinnig in by Dana Snyman. Ons slaap twee aande op die idilliese Paternoster.
Dag 2 - Vandag is ‘n verdere en loshande-kuier op Paternoster met sy talle snuisterwinkeltjies, kunsgallerye en restaurante. En jy moet gaan stap op die lang, oop strand, waar vissers elke dag die see invaar en met skuite vol vis terugkeer. Ons gaan drink ook ‘n glasie wyn saam met die akteur en kunstenaar, At Botha, en hoor sy akteursverhaal, voordat hy op Paternoster wortel geskiet het. Vanaand eet ons saam op ‘n plaas in die omgewing, waar ons regte, egte Weskusgasvryheid beleef.
Dag 3 - Vandag trek ons binne-in die hart van die Sandveld, via Velddrif, Aurora en Redelinghuys. Vanaand slaap ons op die plaas Sandberg in die karaktervolle Donkieskraal, hoog teen die koppie, tussen fynbos en sandsteenformasies. Donkieskraal is uitgelê en ingebou in die rotse vir ‘n ongelooflike ervaring in rotskamers, asook spog-ingerigte tente met badkamers – met ‘n asemrowende uitsig oor die Sandveldvlaktes. En vanaand om ‘n kampvuur, kry die sogenaamde “niks” van die Sandveld splinternuwe betekenis.
Kyk wat is als ingesluit:
Alle verblyf, vervoer, gids, ALLE toegang soos per toerprogram, wyn- en bierproeë, ALLE onbyte, ligte middagetes & aandetes.
Deposito: R2200 per persoon. 100% terugbetaalbaar as die toer nie kan plaasvind nie.
As jy die toervoorwaardes aanvaar stuur ‘n deposito van R2200 per persoon om jou plek te verseker.
(Jou VAN as verwysing asseblief.) Bankbesonderhede:
Enige navrae oor hierdie toer:
Dag 4 - Steeds op Sandberg. Vandag gaan kyk ons na Boesmantekeninge en kyk somer hoeveel van die Sandberg-diere ons te siene kry: Elande, Koedoes, Zebras, Blouwildebeeste, Rooi Hartbeeste, Impala, Bontebokke, Gemsbokke, Nyalas, Springbokke en Volstruise. Daar is ook talle kleiner diere soos Jakkalse, Ystervarke, Steenbokke, Duikers, ens. Vanaand is ons afsluit- aand van die Weskus-Sandveld-ervaring, maar dan….
Dag 5 - Na ontbyt, Darling toe. Ons besoek die Duckitt Orgidie-kwekery (en as daar tyd is, Evita se Peron en die Tinie Versveld Wildeblom-reservaat.) Maak ‘n draai by die Darling Bierbrouery en sluit af met middagete en ‘n wynproe op die Groote Post-wynlandgoed. Vertrek van daar rigting kleinkaroo en die tuinroete vir die tweede been en slaap op Montagu.
Tweede been: Kleinkaroo, Route 62 en Tuinroete
Dag 6 - Na ontbyt - op SA se langste wynroete, Route 62, in die rigting van Oudtshoorn. Wynproe en ligte middagete oppad met ‘n Volstruisbraai-aandete. Slaap in Oudtshoorn.
Dag 7 – Na ontbyt besoek ons die wêreldbekende Cango-grotte in die hart van die Swartberge.
Dan die Outenikwaberge oor oppad na Pletterbergbaai. Daar slaap ons op die unieke Stanley-eiland.
Dag 8 – Vanoggend vat ons die pad na die Tsitsikamma Nasionale Park vir ‘n stap in die bos, langs die see, oor die hangbrug en ‘n loslekker ligte middagete – Selfs met genoeg tyd vir die wat bietjie in die son wil baai of die Indiese Oseaan wil aandurf. Vanaand slaap ons weer op Stanley-eiland.
Dag 9– Na ontbyt val ons Knysna en omgewing binne, besoek Daleen Matthee se “groot boom” van Kringe in ‘n Bos, maak ‘n draai by die “heads” en Knysna se waterfront voordat ons weer eiland toe vertrek vir die aand.
Dag 10 – Ons besoek vandag die Knysna Olifant-plaas waar jy letterlik met die sogenaamde “gentle giants” kan skouers skuur, proe bier op Sedgfield en dan oppad Wildernis-toe vir die aand.
Dag 11 - Na ‘n laatontbyt vertrek ons Hermanus toe, stap deur die pragtige dorp en daarna besoek ons die Hemel-en-Aarde-vallei met sy wêreldbekende en spoggerige wynlandgoede. Ons geniet ons laaste middagete met ‘n ongelooflike uitsig oor die vallei voordat ons terugkeer Kaapstad toe.
Opsionele toer aan die einde:
Dag 11 – Aankoms vanaf Hermanus, slaap en aandete op ‘n wynplaas in die wynlande.
Dag 12 – Wyntoer op 3 landgoede in die Stellenbosch- en Franschoek-omgewings. Slaap op wynplaas.
Dag 13 – Na laat-ontbyt, nog ‘n wynproe plus interessante middagete voordat ons terugvertrek Kaap-toe.
Ingesluit: Vervoer, gids, verblyf, toegang, wynproeë + 3 etes per voldag.
Toerprys: R4450 per persoon wat deel. Enkel – R5850.